cyanic-selkie/wikianc huggingface dataset:
Phorbas ramosus
Phorbas ramosus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Phorbas en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1983 deur Hechtel.
Phorbas pustulosa
Phorbas pustulosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Phorbas en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1882 deur Carter.
Rothmannia engleriana
Rothmannia engleriana is 'n struik of 'n boom wat deel is van die Rubiaceae familie. Die spesie is inheems aan Angola, Burundi, Demokratiese Republiek die Kongo, Malawi, Mosambiek, Tanzanië en Zambië.
Cynodontia
Cynodontia, of die sinodonte ("met hondetande"), is terapsides wat in die Laat Perm-periode sowat 260 miljoen jaar gelede die eerste keer hul verskyning gemaak het. Die groep sluit moderne soogdiere in, sowel as hul uitgestorwe voorsate en naby-verwante. Sinodonte wat nie soogdiere was nie, het deur Suid-Gondwana versprei en fossiele is in Suid-Amerika, Afrika, Indië en Antarktika ontdek. In die Noordelike Halfrond is fossiele ontdek in die oostelike Noord-Amerika, België en Noordwes-Frankryk. Cynodontia is een van die uiteenlopendste groepe terapsides.
Eienskappe
Die vroeë sinodonte het baie van die moderne soogdiere se eienskappe gehad, soos verskillende soorte tande vir byt, skeur en kou, en die breinholte het agtertoe gebult. Die meeste sinodonte het waarskynlik eiers gelê. Die openinge by die slape was baie groter as by hul voorsate en die vorming van ’n meer soogdieragtige skedel sou sterker kaakspiere moontlik gemaak het. Hulle was moontlik warmbloedig.
Filogenie
Hier onder is ’n kladogram van Ruta, Botha-Brink, Mitchell en Benton (2013), wat een teorie wys van die verwantskappe tussen sinodonte:
Brunia palustris
Brunia palustris is 'n struik wat tot die Bruniaceae familie hoort. Die spesie is endemies in die Wes-Kaap en is deel van die fynbos.
Stephen Marcus
Stephen Marcus (gebore 18 Junie 1962) is 'n Engelse akteur, skrywer, en regisseur. Hy is bekend vir sy rolle in die rolprente Lock, Stock and Two Smoking Barrels (1998), The Greatest Game Ever Played (2005), Ninja Assassin (2009), en Walk Like a Panther (2018).
Violet Knights
Violet Knights (15 Mei 1894 – 13 Junie 1973) was 'n Amerikaanse aktrise. Sy was bekend vir haar rol in die rolprent The Phantom (1931).
Zara Jakob
Zara Jakob (Ge'ez: ዘርዐ ፡ ያዕቆብ zar'ā yāʿiqōb, "Afstammeling van Jakob", letterlik "Saad van Jakob"; 1399 - 26 Augustus 1468) was die keiser van Ethiopië en ’n lid van die Salomoniese Dinastie. Sy troonnaam was Konstantyn I (Ge'ez: ቈስጠንጢኖስ qʷastāntīnōs). Hy was die seun van Dawid I en sy jongste vrou, Igzi Kebra.
Die Britse kenner van Ethiopië Edward Ullendorff meen Zara Jakob "was ongetwydfeld die grootste heerser van Ethiopië sedert Ezana, tydens die hoogtepunt van Aksoem-mag, en geen van sy opvolgers kan met hom vergelyk word nie – behalwe miskien die keisers Menelik II en Haile Selassie".
Bewind
Ná die dood van keiser Dawid I het Tewodros I opdrag gegee dat Zara Jakob op berg Gishan opgesluit word (omstreeks 1414). Desondanks het Zara Jakob se ondersteuners hom as ’n kandidaat vir die troon beskou en hom die volgende 20 jaar gehelp om bo sy ouer broers uit te styg as die oudste gekwalifiseerde kandidaat.
David Buxton lê klem op die uitwerking van dié gedwonge afsondering, "sonder kontak met gewone mense en die gewone lewe", op sy persoonlikheid. Daarna het hy hom skielik in ’n leiersposisie bevind sonder enige ondervinding van staatsake, in ’n koninkryk vol sameswerings en rebellies, ’n kerk deurtrek van kettery en vyande van buite gereed om die land aan te val.
Hy het dié desperate en chaotiese situasie egter vasberade gepak en die beste daarvan gemaak. Teen die einde van sy lewe, toe hy nie die liefde en getrouheid van selfs sy howelinge en familie gehad het nie, het hy ’n eensame figuur vol suspisie en wantroue geword. "Maar desondanks is die naam van dié groot verdediger van die geloof een van die onvergeetlikstes in die Ethiopiese geskiedenis."
Nadat hy keiser geword het, het Zara Jakob die Hadija-sultanaat aangeval en die gevange prinses Eleni gedwing om met hom te trou. Sy is voor hulle troue gedoop. Eleni was die dogter van die koning van Hadija, een van die Moslemse Sidamo-koninkryke suid van die Abayrivier. Hoewel sy geen kinders gehad het nie, het sy ’n magtige politieke persoon geword.
Nadat hy ’n helder lig in die lug gesien het (wat die meeste historici identifiseer as Halley se Komeet, wat in 1456 in Ethiopië sigbaar was) het Zara Jakob die stad Debre Berhan gestig en dit vir die res van sy bewind sy hoofstad gemaak.
In sy latere jare het Zara Jakob despotieser geraak. Toe die ab van Dabra Libanos hom kritiseer omdat hy mans laat slaan en doodmaak, het die keiser die ab self laat slaan; hy is later in die tronk dood. Zara Jakob was in 1453 oortuig daar is ’n sameswering teen hom, en dit het tot nog wreder optrede gelei. Hy het toenemend daarvan oortuig geraak dat sy vroue en kinders teen hom saamsweer en het verskeie van hulle laat slaan. Sejon Morgasa, die ma van die toekomstige keiser Baeda Mariam I, is in 1462 weens dié mishandeling dood; dit het gelei tot ’n algehele breuk tussen pa en seun. Die verhouding is eindelik herstel en Zara Jakob het Baeda Mariam in die openbaar as sy opvolger aangewys.
Biman Bangladesh Airlines
Biman Bangladesh Airlines is die nasionale vlagdraer van Bangladesj. Met sy hoofspilpunt by Hazrat Shahjalal Internasionale Lughawe in Dhaka, bedryf die lugredery ook vlugte vanaf sy sekondêre spilpunte by Shah Amanat Internasionale Lughawe in Chittagong sowel as Osmani Internasionale Lughawe in Sylhet. Die lugredery verskaf internasionale passasiers- en vragdienste aan verskeie bestemmings en het lugdiensooreenkomste in 42 lande. Die hoofkwartier van die lugredery, Balaka Bhaban, is geleë in Kurmitola, in die noordelike deel van Dhaka. Jaarlikse Hadj-vlugte; vervoer van toeriste, migrante en nie-inwonende Bangladesj werkers; en die aktiwiteite van sy filiale vorm 'n integrale deel van die korporatiewe besigheid van die lugredery. Bangladesj se lugvervoersektor, wat 'n jaarlikse groeikoers van 8% ervaar danksy 'n groot aantal uitgaande toeriste, binnelandse toeriste en nie-inwonende Bangladesj-reisigers, is baie mededingend met strawwe mededinging tussen 'n aantal private Bangladesj-lugrederye sowel as Biman
Geskiedenis
Biman Bangladesh Airlines is op 4 Januarie 1972 gestig as Bangladesj se nasionale lugredery kragtens die Bangladesj Biman Ordonnansie (Presidensiële Bevel No. 126). Die inisiatief om die vlagdraer te loods is geneem deur 2 500 voormalige werknemers, insluitend tien Boeing 707- bevelvoerders en sewe ander voormalige vlieëniers van Pakistan International Airlines, wat 'n voorstel op 31 Desember 1971 na die onafhanklikheid van Bangladesj by die regering ingedien het. Die lugredery is aanvanklik Air Bangladesh genoem, maar is spoedig na sy huidige naam verander. Die inisiatief om die vlagdraer te loods is geneem deur 2 500 voormalige werknemers, insluitend tien Boeing 707- bevelvoerders en sewe ander voormalige vlieëniers van Pakistan International Airlines, wat 'n voorstel op 31 Desember 1971 na die onafhanklikheid van Bangladesj by die regering ingedien het. Die lugredery is aanvanklik Air Bangladesh genoem, maar is spoedig na sy huidige naam verander.
Pedro Almodóvar
Pedro Almodóvar Caballero (Spaanse uitspraak: peðɾo almoˈðoβaɾ kaβaˈʝeɾo); gebore op 25 September 1949), professioneel bekend as Pedro Almodóvar, is 'n Spaanse rolprentmaker, regisseur, draaiboekskrywer en voormalige akteur. Hy het bekendheid verwerf as 'n regisseur en draaiboekskrywer gedurende La Movida Madrileña, die kulturele renaissance wat gevolg het op die einde van die bewind van Francisco Franco. Sy eerste paar rolprente het die gevoel van seksuele en politiese vryheid van die tydperk gekarakteriseer. In 1986 het hy sy eerste rolprentmaatskappy, El Deseo, saam met sy jonger broer, Agustín Almodóvar, gestig, welke entiteit verantwoordelik is vir die produksie van al Almodóvar se rolprente sedertdien die rolprent Law of Desire (1987).
Almodóvar het internasionale erkenning verkry met sy swart komedie-drama rolprent Women on the Verge of a Nervous Breakdown, (1988) wat genomineer was vir 'n Oscar vir Beste Rolprent in 'n Buitelandse Taal. Hy het aangegaan om meer sukses te behaal met die donker romantiese komedie Tie Me Up Tie Me Down (1990) wat genomineer was vir 'n Oscar vir Beste Rolprent in 'n Buitelandse Taal, die melodrama High Heels (1991) en die romantiese drama-riller Live Flesh (1997). Sy volgende twee rolprente het elk 'n Oscar verower: All About My Mother (1999) het die prys vir Beste Rolprent in 'n Buitelandse Taal gewen terwyl Hable con ella (Afrikaans: Praat met Haar) aan hom die Oscar vir die Beste Oorspronklike Draaiboek besorg het. Almodóvar het dié sukses opgevolg met die drama Volver (2006), die romantiese riller Los abrazos rotos (Afrikaans: Gebroke Omhelsing) (2009), die sielkundige riller The Skin I Live In (2011) en die dramas Julieta en Pain and Glory (2019), welke almal in kompetisie was vir die Palme d'Or by die Cannes Filmfees. Sy rolprente word gekarakteriseer deur die gebruik van sekere akteurs, aktrises en kreatiewe personeel, ingewikkelde storielyne, melodrama, oneerbiedige humor, sterk kleure en blink dekor en bekleedsel. Begeerte, passie, familie en identiteit is sommige van Almodóvar se mees ooglopende temas.
Hy is bekroon as een van die mees suksesvolste internasionale Spaanse rolprentmakers en Almodóvar se rolprente het wêreldwye belangstelling ontwikkel asook 'n kult aanhang verkry. Hy het twee Oscars, vyf BAFTA toekennings, ses Europese Filmtoekenniings, twee Golden Globe toekennings, nege Goya-pryse en vier pryse tydens die Cannes Filmfees gewen. In 1997 het Almodóvar die Franse Erelegioen ontvang, gevolg deur die Goue Medalje van Verdienstelikheid in die Fyn Kunste in 1999. Hy was in 2001 verkies as 'n Buitelandse Honorêre Lid van die Amerikaanse Akademie van Kuns en Wetenskappe en het in 2009 'n ere-doktorsgraad van Harvard-universiteit ontvang, bykomend tot 'n ere-doktorsgraad van die Universiteit van Oxford in 2016. vir sy bydrae tot die kunste. In 2013 het hy 'n honorêre Europese Rolprentakademie Prestasie in Wêreldteater ontvang. In Januarie 2017 was hy genoem as President van die Jurie vir die 2017 Cannes Rolprentfees.
Asjanti (streek)
Geskiedenis
In die laat 17de eeu het die Asantehene (koning van die Asjantivolk), Osei Tutu I (omstreeks 1695-1717), en sy hoofpriester, Okomfo Anokye, die Koninkryk Asjanti gestig. Onder Osei Tutu het die gebied geweldig uitgebrei en die weermag is in ’n doeltreffende gevegsmag omskep. In 1701 het die Asjantiweermag Denkyira verower, en dit het die Asjanti toegang tot die Golf van Guinee en die Atlantiese Oseaan-kushandel met Europeërs gegee.
Phorbas repens
Phorbas repens is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Phorbas en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1904 deur Topsent.
Asjanti (streek)
Geskiedenis
Brittanje het die gebiede van die Asjanti en die Fanti geannekseer. Asantehene Agyeman Prempeh is afgesit en gevange geneem, en hy en ander Asjantileiers is na die Seychelle verban. Die Asanteryk is ontbind. Die Britte het amptelik aangekondig die gebied van die Asjantiryk en die kusstreke is nou die Goudkuskolonie.
In Januarie 1902 het die Britte die koninkryk finaal as ’n protektoraat afgekondig. Die Ashantiryk se selfregering is op 31 Januarie 1935 herstel en koning Prempeh II is in 1957 teruggeplaas op die troon. Toe Ghana sy onafhanklikheid van Brittanje in 1957 verkry, het die Asjantiryk ’n politieke unie met dié land gevorm.
Vandag bestaan die Asjantiryk as ’n konstitusioneel beskermde, subnasionale kwasistaat en tradisionele gesag in ’n verbintenis met die Republiek van Ghana.
Die huidige Asjantikoning is Otumfuo Osei Tutu II Asantehene. Asjanti is die tuiste van die Bosumtwimeer, Ghana se enigste natuurlike meer. Die streek se huidige inkomste word hoofsaaklik verkry uit handel in goudstawe, kakao, kolaneute en landbou; woude is ook afgekap om broodwortels, mielies en jams te plant.
Josua II van Ethiopië
Iyasu II, of Joshua II (Ge'ez: ኢያሱ; 21 Oktober 1723 - 27 Junie 1755), met die troonnaam Alem Sagad (Ge'ez: ዓለም ሰገድ ʿAläm Sägäd, "Voor wie die wêreld buig") was van 19 September 1730 tot met sy dood keiser van Ethiopië, Hy was ’n lid van die Gondar-tak van die Salomoniese Dinastie en die seun van keiser Bakaffa en keiserin Mentewab (en ook bekend onder sy doopnaam, Welete Giyorgis).
Keiserin Mentewab het ’n groot rol tydens Iyasu se bewind gespeel, dalk teen haar wil. Kort nadat hy tot keiser verklaar is, het ’n mededingende aanspraakmaker op die troon die koninklike fort agt dae lank aangeval en die hoofstad, Gondar, net verlaat toe ’n leër met 30 000 soldate van Gojjam opdaag. Hoewel die aanvallers nie deur die fort se mure kon dring nie, is ’n groot deel van Gondar verwoes. In plaas daarvan om die titel "regent" aan te neem, het Mentewab haarself as medeheerser laat kroon – die eerste vroulike heerser in die Ethiopiese geskiedenis. Keiserin Mentewab het baie mag gehad tydens die bewind van haar seun en later tydens ’n groot deel van haar kleinseun s'n.
Bewind
Iyasu II het ’n onbekwame monarg blyk te wees, ondanks Mentewab se raad. Hy het dikwels op jaguitstappies gegaan en wild soos buffels, renosters en olifante geskiet. Volgens Paul Henze is Iyasu gekritiseer "omdat hy te veel tyd aan plesier bestee het en te veel geld uitgegee het om Gondar te verfraai, oorsese werkers te betaal en luuksegoedere, ornamente en spieëls uit Europa in te voer". Prutky het weer die keiserin geblameer dat sy Iyasu se inkomste so verklein het deur die manier waarop sy die keiserryk opgedeel het, dat hy skaars geld gehad het vir sy gewone uitgawes. Toe Prutky in 1752 in Ethiopië was, was die keiser in ’n stryd met sy eie suster gewikkel oor die opbrengste van Gojjam.
Peter Kurth
Peter Kurth (gebore 4 April 1957) is 'n Duitse akteur. Hy is bekend vir sy rolle in die rolprente Good Bye Lenin! (2003), Gold (2013), en A Heavy Heart (2015), en in die televisiereeks Babylon Berlin (2017).
Josua II van Ethiopië
Bewind
In ’n poging om sy onderdane se guns te wen het keiser Iyasu op ’n veldtog teen die Koninkryk Sennar gegaan. Dit het geëindig in ’n nederlaag in 1738. Hy kon nie weer homself militêr bewys nie, ondanks veldtogte teen rebellerende provinsies.
Keiser Iyasu was diep gegrief oor die romantiese verhouding wat sy ma met ’n jong lid van die koninklike familie aangegaan het. Keiserin Mentewab het betrokke geraak by Iyasu, die seun van haar voormalige skoonsuster Romanework, wat die suster was van die vorige keiser, Bakaffa. Mentewab se verhouding met die veel jonger susterskind van haar oorlede man is as ’n groot skandaal beskou en die jong prins is "Melmal Iyasu", of "Iyasu die Hou-man", genoem.
thumb|220px|Die bene van Mentewab, Iyasu II en Iyoas I in Kuskwam ([[Gondar).]] Daar word geglo die keiser het self opdrag gegee dat sy ma se minnaar in 1742 van ’n krans naby die Tanameer afgestamp word.
Dood
Iyasu het in Mei 1755 ernstig siek geword en is die volgende maand dood. Daar is algemeen geglo hy is deur die suster van Melmal Iyasu vergiftig uit weerwraak vir haar broer se dood. Toe keiserin Mentewab geld uit die staatskas wou hê om haar seun te begrawe, was daar net ’n paar dinar oor. Sy was so hartseer hieroor dat sy gedreig het om haar in haar paleisklooster terug te trek, maar ’n groep adellikes het haar oorreed om regent vir haar kleinseun, Iyoas I, te word.
Lodewyk die Vrome
Lodewyk die Vrome 16 April 778 Chasseneuil-du-Poitou – 20 Junie 840 Ingelheim aan die Ryn was 'n koning van die Franke uit die Karolingiese Huis. Hy was die seun van Karel die Grote en het hom in 814 as keiser opgevolg.
Lodewyk het van sy pa die groot Frankiese Ryk geërf waarin die kloosters 'n steeds groter rol gespeel het. Kinders, of liewer: seuns, kry in die kloosters skoling en dit begin om laste op die gemeenskap te lê. In 826 beveel Pous Eugenius II selfs dat nie meer geestelikes gewyd kan word as die gemeenskap kan betaal nie. Lodewyk stel egter Benedictus van Aniane, wie se eintlike naam Witiza was, as sy hoofraadgewer aan. Benedictus is 'n aanhanger van die strengste kloosterreëls van St. Benedictus van Nursia en die asketisme. Hy probeer die kloosters te hervorm en kom daarooor in konflik met Adalhard van Corbie en Haito van Basel, wat Karel die Grote se raadgewers gewees het. Die Sinode van Aken in 817 moet probeer om dit op te los. Lodewyk die Vrome word sterk deur Benedictus van Aniane beinvloed. Hy probeer selfs die askesereëls op sy eie lewe toe te pas. Lodewyk het in 822 per ongeluk Bernard, die koning van Italie gedood toe hy hom blind het laat maak vir sy wandade teen Lodewyk wat sy oom was. Vir hierdie tragedie het Lodewyk voor pous Paschalis boete moet doen. Hy het berou oor die geweld wat hy voor 821 gepleeg het gekry en begin sy politieke rol ten gunste van die religie te verwaarloos. Dit het kwaaie gevolge vir die keiserryk.
Gesin
Sy eerste vrou was Ermengarde van Hesbaye. Sy was 16 jaar oud toe hulle getrou het en sy het ses kinders gekry:
Sy konkubine was Theodelinde en hulle het twee kinders gehad:
Lys van openbare vakansiedae in Azerbeidjan
Hierdie is 'n lys van openbare vakansiedae in Azerbeidjan. Openbare vakansiedae word beheer deur die Grondwet van Azerbeidjan en die "Arbeidswet van Azerbeidjan".
Openbare vakansiedae
Die openbare vakansiedae wat tans in Azerbeidjan gevier word is as volg:
Phorbas roemeri
Phorbas roemeri is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Phorbas en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1929 deur Hentschel.
Kaliforniese ideologie
Die konsep Kaliforniese ideologie verwys na die geloof in die bevrydingsmoontlikhede wat deur die inligtingsamelewing gebied word - veral deur die nuwe tegnologie soos dit in die 1990s in Kalifornië geskep is. Dit spruit voort uit "The Californian Ideology",  'n 1995 essay deur die Engelse mediateoretikus Richard Barbrook en Andy Cameron van die  Universiteit van Westminster geskryf is. Barbrook beskryf dit as 'n "kritiek op dotcom neoliberalisme". In die essay argumenteer Barbrook en Cameron dat die opkoms van netwerktegnologie in Silicon Valley in die 1990's gekoppel was aan die Amerikaanse neoliberalisme en 'n paradoksale hibridisering van oortuigings van beide linkse en regse politieke sienings in die vorm van hoopvolle tegnologiese determinisme.
Die oorspronklike essay is in 1995 in Mute tydskrif gepubliseer en het later verskyn op die nettime-interneposlys vir debat. 'n Finale weergawe is in 1996 in Science as Culture gepubliseer. Die essay is sedertdien hersien in verskeie verskillende weergawes en tale.
Andrew Leonard van Salon het Barbrook en Cameron se werk genoem as "een van die mees indringende kritieke van die neo-konserwatiewe digitale hipsterisme wat nog gepubliseer is." Louis Rossetto, voormalige redakteur en uitgewer van Wired tydskrif, het dit 'n "irriterende aanhangsel van mislukte 19de eeuse sosiale en ekonomiese analises" genoem.
Kritiek
"Hierdie nuwe geloof het ontstaan uit 'n bisarre samesmelting van die kulturele bohemeïsme van San Francisco met die hoë-tegnologie industrieë van Silicon Valley. Die Kaliforniese ideologie kombineer die vrye gees van die hippies en die entrepreneuriese ywer van die yuppies. " Richard Barbrook en Andy Cameron
Kritici beweer dat die Kaliforniese ideologie die mag van korporasies oor die individu versterk het en die sosiale stratifikasie toegeneem het en steeds duidelike Amerikaans-sentries bly. Barbrook beweer dat lede van die digerati wat aan die Kaliforniese ideologie voldoen, 'n vorm van reaksionêre modernisme omhels. Volgens Barbrook blyk dit dat "die Amerikaanse neoliberalisering die teenstrydige doelwitte van reaksionêre modernisme suksesvol bereik het: ekonomiese vooruitgang en sosiale stagnasie. Omdat die langtermyn doelwit om almal te bevry nooit bereik sal word nie, is die korttermynreël die digerati hou vir ewig."
Invloede
Volgens Fred Turner wys sosioloog Thomas Streeter van die Universiteit van Vermont daarop dat die Kaliforniese ideologie as deel van 'n patroon van Romantiese individualisme met Stewart Brand as 'n belangrike invloed verskyn het. Adam Curtis verbind die oorsprong van die Kaliforniese ideologie met die objektivisme filosofie van Ayn Rand.
Ontvangs
Terwyl daar in die algemeen ooreenstemming is met Barbrook en Cameron se sentrale tesis is, het David Hudson van Rewired, 'n probleem het met die uitbeelding van Wired tydskrif se posisie as verteenwoordiger van elke oogpunt in die bedryf. "Wat Barbrook tussen die lyne sê, is dat die mense met mag in die totale geskakelde wêreld ... gelei word deur 'n heeltemal skewe filosofiese konstruksie." Hudson hou vol dat daar nie een is nie, maar 'n menigte verskillende ideologieë wat by die werk voorkom.
Andrew Leonard van Salon noem die essay "'n duidelike veroordeling van die regse, libertynistiese digerati se oorheersing van die internet" en "een van die mees indringende kritieke van die neo-konserwatiewe digitale hipsterisme wat nog gepubliseer is." Leonard noem ook die "bitter" reaksie van Louis Rossetto, voormalige redakteur en uitgewer van Wired tydskrif.
Argitektuur historikus Kazys Varnelis van die Columbia Universiteit het bevind dat die ekonomiese groei van Silicon Valley en Kalifornië ten spyte van die privatisering wat deur die Kaliforniese ideologie bepleit is, slegs moontlik gemaak is weens die uitbuiting van die arm immigrante en verdedigingfinansiering ... staatsubsidies vir korporasies en die uitbuiting van nie-burger armes: 'n model vir toekomstige administrasies."
In die 2011-dokumentêr, All Watched Machines of Loving Grace, het Curtis tot die gevolgtrekking gekom dat die Kaliforniese ideologie nie sy voldoen het aan sy beloftes nie:
“Die oorspronklike belofte van die Kaliforniese ideologie was dat die rekenaars ons sou bevry van al die ou vorms van politieke beheer, en ons sou Ayn Rand se helde word, in beheer van ons eie lot. In plaas daarvan, voel ons vandag die teenoorgestelde - dat ons hulpelose komponente in 'n globale stelsel is - 'n stelsel wat beheer word deur 'n rigiede logika wat ons magteloos laat om uit te daag of te verander.”
Greyling Wentzel
Jacob Johannes Greyling Wentzel (gebore in 1925 en oorlede op 8 Junie 2013 in Pretoria, Suid-Afrika) was 'n Suid-Afrikaanse politikus en lid van die regerende Nasionale Party. Hy was parlementslid vir die kiesafdeling Bethal (1966 - 1987), lid van die Volksraad vir Transvaal (1987 - 1989), adjunkminister vir Samewerking en Ontwikkeling (1979), adjunkminister vir Ontwikkeling (1979 - 1982), adjunkminister vir Grondsake (1980 - 1982) en uiteindelik Minister van Landbou (1984 - 1989) in die regering van P.W. Botha.
Biografie
Greyling Wentzel is op Makwassie in die Wes-Transvaal gebore.
Hy het in die landbou gestudeer en self lank geboer. Nadat hy parlementslid geword het, het Wentzel in 1979 by die Suid-Afrikaanse regering aangesluit waar hy die pos van adjunkminister van Grondsake beklee het. Wentzel word in 1984 Minister van Landbou in die kabinet van premier P.W. Botha.
Tydens die verkiesing van 1987 is hy in sy kiesdistrik verslaan deur Chris de Jager, die kandidaat van die Konserwatiewe Party. Hy word nietemin deur indirekte stemreg verkies deur sy eweknieë om 'n lid van die Volksraad te word op een van die setels wat per proporsionele stemming aan die provinsie Transvaal toegeken is.
Wentzel verlaat die politieke lewe in 1989 om hom toe te wy aan sy plaas in die Oos-Transvaal.
Sy eerste vrou, Rita, is in 1990 oorlede. Hy is hierna weer twee keer getroud, en het 4 dogters gehad. Nadat hy 'n slagoffer van 'n heupongeluk en beroerte in Desember 2012 was, sterf hy in Junie 2013 in Pretoria op 87-jarige ouderdom. Hy is begrawe in die dorpie Trichardt in Mpumalanga.
Arthur Margetson
Arthur Margetson (27 April 1887 – 13 Augustus 1951) was 'n Engelse akteur. Hy was bekend vir sy rolle in die rolprente Juggernaut (1936), A Clown Must Laugh (1936), Broken Blossoms (1936), en Sherlock Holmes Faces Death (1943).
Rothmannia whitfieldii
Rothmannia whitfieldii is 'n struik of 'n boom wat deel is van die Rubiaceae familie.
Verspreiding
Die spesie is inheems aan Angola, Benin, Burundi, Demokratiese Republiek die Kongo, Ekwatoriaal-Guinee, Gaboen, Gambië, Ghana, Guinee, Guinee-Bissau, Ivoorkus, Kameroen, Liberië, Malawi, Mali, Nigerië, Republiek die Kongo, Senegal, Sentraal-Afrikaanse Republiek, Sierra Leone, Soedan, Tanzanië, Tsjad, Uganda, Zambië en Zimbabwe.
Studentgesentreerde leer
Studentgesentreede leer (of leerdergesentreerde onderwys) verwys na ’n verskeidenheid van metodes van onderrig waar die fokus op onderrig van die onderwyser na die student toe skuif. Studentgesentreerde leer se hoofdoel is om leerder-outonomie en onafhanklikheid te ontwikkel deur verantwoordelikheid van die leerpad in die hande van studente te plaas. Dit kan gedoen word deur vaardighede aan leerders oor te dra as ook die basis van hoe ’n spesifieke vak bemeester moet word en wat die persentasievereistes is. Studentgesentreerde onderrig fokus op vaardighede en praktyke wat lewenslange leer en onafhanklike probleemoplossing moontlik maak vir leerders.
Studentgesentreerde leerteorie en -praktyk is gebaseer op die konstruktiewe leerteorie wat die leerder se kritieke rol in die konstruering van betekenis uit nuwe inligting en vorige ervaring beklemtoon. In studentgesentreerde leer dien onderwysers as kundiges en sleutelbronne van kennis, en studente deel verantwoordelikheid om toegang tot daardie kennis te verkry. Studentegesentreede leer skep ’n omgewing waar die kennis wat deur leerders ervaar word ’n verskeidenheid van leerkulture insluit.
Die groeiende tegnologie het ’n groot impak wanneer dit kom by die implementering van die studentgesentreerde leer. Die COVID-19 pandemie het ’n groot rol gespeel, omrede leerders verantwoordelik was vir hulle eie leer deur die gebruik van tegnologiese toestelle en verskeie aanlynstudietoeps. Die pandemie het ’n studentgesentreerde leeromgewing geskep en terselfdertyd leerders beïnvloed om meer aandag te gee aan hulle verskillende leerstyle. Bykomend tot die praktiese onderwyservaring, is opvoedkundige tegnologie gebaseer op teoretiese kennis uit verskeie dissiplines soos kommunikasie, onderwys, sielkunde, sosiologie, kunsmatige intelligensie en rekenaarwetenskap.
Rothmannia urcelliformis
Rothmannia urcelliformis is 'n struik of 'n boom wat deel is van die Rubiaceae familie.
Verspreiding
Die spesie is inheems aan Angola, Benin, Burundi, Demokratiese Republiek die Kongo, Ethiopië, Gaboen, Ghana, Guinee, Golf van Guinee-eilande, Ivoorkus, Kameroen, Kenia, Liberië, Malawi, Mosambiek, Nigerië, Republiek die Kongo, Sentraal-Afrikaanse Republiek, Sierra Leone, Soedan, Tanzanië, Togo, Uganda en Zimbabwe.
Studentgesentreerde leer
Die gebruik van die term “studentgesentreerde leer” kan ook bloot verwys na opvoedkundige ingesteldhede of onderrigmetodes wat individuele verskille by leerders herken. In hierdie geval beklemtoon studentgesentreerde leer elke leerder se belangstellings, vermoëns en leerstyle, wat die onderwyser as ’n fasiliteerder van leer op die individue as op die klas as ’n geheel.
Kabinet van Jacob Zuma
Kabinet van Jacob Zuma staan vir:
Studentgesentreerde leer
Agtergrond
Teoretici soos John Dewey, Jean Piaget and Lev Vygotsky, wie se gesamentlike werk gefokus het op hoe studente leer, het die skuif na studentgesentreerde leer ingelig. Dewey was ’n voorstander van progressiewe onderwys, en hy het geglo dat leer ’n sosiale en ervaringsproses is deur leer ’n aktiewe proses te maak soos kinders leer deur te doen. Dit is belangrik om klem te plaas op studentgesentreerde benadering, omdat dit help met die ontwikkeling van die leerder.
Lydia Knott
Lydia Knott (1 Oktober 1866 – 30 Maart 1955) was 'n Amerikaanse aktrise. Sy was bekend vir haar rolle in die rolprente As Ye Sow (1914), Luck in Pawn (1919), A Woman of Paris: A Drama of Fate (1923), en Rocky Rhodes (1934).
Studentgesentreerde leer
Agtergrond
Carl Rogers se idees oor die vorming va die individu het ook bygedra tot studentgesentreede leer. Rogers het geskryf dat “die enigste leer wat gedrag [en opvoeding] aansienlik beïvloed, self ontek is”. Maria Montessori was ook ’n voorloper van studentgesentreerde leer, waar voorskoolse kinders leer deur onafhanklike selfgerigte interaksie met voorheen aangebied aktiwiteite. Selfbeskikkingsteorie: hierdie benadering bevorder die leerder om selfgemotiveerd te raak in hul leerreis. Wanneer daar onafhanklikheid is, bevorder dit kritiese leer en die hoër denkkonsepte. Deur studente in die middel van die klaskamer te plaas, stel dit hulle in staat om hul eie selfwaarde te bepaal wat ’n hoër mate van instrinsieke motivering skep.
Studentgesentreerde leer is die nuwe era vir onderwys in vergelyking met die ou benadering wat dit die onderwysergesentreerde benadering was. Hierdie benadering het daarop gefokus dat die onderwyser en die leerder nie enige insette in die onderrigprogram gehad het nie. Die nuwe benadering van leer laat die leerder toe om insette in hul opvoeding te hê. Dit laat hulle toe om vasbeslote te wees in hul eie studies en nie net op die onderwyser staat te maak vir 'n bron van onderwys nie. Wanneer daar meer hulpbronne is, laat dit die leerders toe om te onderskei tussen 'n akademiese hulpbron en 'n nie-akademiese hulpbron. Aan die ander kant, in studentgesentreerde klaskamers, word aktiewe leer sterk aangemoedig. Armstrong (2012) het beweer dat "tradisionele onderwys leerderverantwoordelikheid ignoreer of onderdruk".
'n Verdere onderskeid van 'n onderwysergesentreerde klaskamer tot dié van 'n studentgesentreerde klaskamer is wanneer die onderwyser as 'n fasiliteerder optree, in teenstelling met 'n instrukteur. In wese is die onderwyser se doel in die leerproses om studente te begelei om nuwe interpretasies van die leermateriaal te maak, om sodoende inhoud te 'ervaar', wat Rogers se idee herbevestig dat "beduidende leer deur doen verkry word".
Die student-gesentreede benadering is 'n goeie benadering tot die basiese onderwysstelsel wat dit die studente sal help wanneer hulle by die universiteit kom, soos onafhanklikheid en sintese met akademiese hulpbronne. Die probleem met studentgesentreerde benadering is dat elke leerder hul nie-amptelike kennis van die huis af bring waarin die leer van hul maats omstredenheid binne die klas kan veroorsaak. Die gebruik van te veel bronne kan verwarring in die klaskamer en ook vir die leerders veroorsaak omdat nie almal die vermoë het om met hul akademiese bronne te sintetiseer nie.
Studentgesentreede assessering
Een van die mees kritieke verskille tussen studentgesentreerde leer en onderwysergesentreerde leer is in assessering. Studentgesentreerde leer behels tipies meer formatiewe assessering en minder opsommende assessering as onderwysergesentreerde leer. In studentgesentreerde leer neem studente deel aan die evaluering van hul leer. Dit beteken dat studente betrokke is by die besluit hoe om hul leer te demonstreer. Die ontwikkeling van assessering wat leer en motivering ondersteun, is noodsaaklik vir die sukses van studentgesentreerde benaderings.
Formatiewe assessering, formatiewe evaluering, formatiewe terugvoer, of assessering vir leer, insluitend diagnostiese toetsing, is 'n reeks formele en informele assesseringsprosedures wat deur onderwysers tydens die leerproses uitgevoer word om onderrig- ​​en leeraktiwiteite te wysig om studenteprestasie te verbeter. Die doel van 'n formatiewe assessering is om studenteleer te monitor om deurlopende terugvoer te verskaf wat studente kan help om hul sterk- en swakpunte en teikenareas wat werk nodig het, te identifiseer. Dit help ook die fakulteit om te erken waar studente sukkel en probleme dadelik aan te spreek. Dit behels tipies kwalitatiewe terugvoer (eerder as tellings) vir beide student en onderwyser wat op die besonderhede van inhoud en prestasie fokus. Dit word gewoonlik gekontrasteer met summatiewe assessering, wat poog om opvoedkundige uitkomste te monitor, dikwels vir doeleindes van eksterne aanspreeklikheid.
Toepassing op elementêre en sekondêre onderwys
In die VSA is die beginsel van studentgesentreerde onderrig bevorder as 'n manier om betrokkenheid te verbeter en prestasie 'n hupstoot te gee deur hul insluiting in die gemeenskaplike kern. Studente-gesentreerde onderrig het getoon dat dit verband hou met verhoogde wiskunde-betrokkenheid, maar die verhouding kan verskil vir elke reis. Daarbenewens is daar bewyse dat die gebruik van studentgesentreerde onderrig wiskundeprestasie verhoog. Wiskunde gebruik 'n studentgesentreerde benadering, want dit is belangrik dat die onderwyser innoverende maniere vind om die vak in hul kognitiewe leervlak te onderrig en ook elke leerder het 'n ander leerstyl. Vandaar die implementering van die nuwe leertoepassing soos Khan Academy, waarin dit leerders help met hul leer en verskillende benaderings van leer. Die studentesentrum is'n innoverende manier om leer en die gehalte van onderwys te verbeter. Die bekommernis met hierdie benadering is dat dit nie ten volle ooreenstem met die kurrikulum van Suid-Afrika nie, dit kan wrywing met die leerproses volgens die kurrikulum veroorsaak.
Toepassing op hoër onderwys
Daar is bewys dat studentgesentreerde leeromgewings effektief is in hoër onderwys is. Hulle is spesifiek binne hoër onderwys gedefinieer as beide 'n ingesteldheid en 'n kultuur binne 'n gegewe opvoedkundige instelling en as 'n leerbenadering wat breedweg verband hou met, en ondersteun word deur, konstruktiewe leerteorieë. Dit word gekenmerk deur innoverende onderigmetodes wat daarop gemik is om leer in kommunikasie met onderwysers en ander leerders te bevorder en wat studente ernstig opneem as aktiewe deelnemers aan hul eie leer en oordraagbare vaardighede soos probleemoplossing, kritiese denke en reflektiewe denke bevorder. Die hersiene Europese Standaarde en Riglyne vir Gehalteversekering (ESG) wat deur die Ministeriële Konferensie in Jerevan op 15 Mei 2015 goedgekeur is, sluit die volgende gedeelte oor studentgesentreerde leer in: "Instellings moet verseker dat die programme gelewer word op 'n manier wat studente aanmoedig om te neem 'n aktiewe rol in die skep van die leerproses, en [moet verseker] dat die assessering van studente hierdie benadering weerspieël."
’n Navorsingsuniversiteit in Hongkong het gepoog om studentgesentreerde leer oor die hele universiteit te bevorder deur die volgende metodes te gebruik:
Die sukses van hierdie inisiatief is geëvalueer deur die studente te ondervra. Na twee jaar het die gemiddelde graderings wat die studente se persepsie van die kwaliteit van die onderrig- ​​en leeromgewing by die universiteit aandui, almal aansienlik gestyg. Die studie is een van vele wat die proses van implementering van studentgesentreerde pedagogieë in groot hoër onderwysinstellings ondersoek.
Gereformeerde kerk Bulawayo
Die Gereformeerde kerk Bulawayo was 'n gemeente van die GKSA in Zimbabwe.
Die gemeente is in 1952 gestig en het bestaan uit 'n gedeelte in en om die stad Bulawayo, Gatooma (Kadoma), Redcliffe, Wankie (Hwange), Fort Victoria (Masvingo), Nuanetsi, Enkeldoorn (Chivhu) en van 1960 af ook Francistown in (toe nog) Betsjoeanaland.
In 1960 was hier 101 belydende en 87 dooplidmate. Die gemeente het in 1981 ontbind.
Geskiedenis tot 1964
Ds. H.J. Krüger, van 1954 tot 1946 Bulawayo se eerste leraar, die predikant wat die langste in enige gemeente in Klassis Trans-Limpopo gedien het, het in 1964 ’n oorsig van die gemeente se geskiedenis tot Gedenkalbum van die Gereformeerde Kerk in Suid-Rhodesië 1914–1964 bygedra.
Die ontstaansgeskiedenis het hy uit die notuleboek aangehaal: "Notule van die Gemeentevergadering gehou te Gwelo op 29 November 1952 om 7 uur nm. Die Voorsitter, ds. P.J. Opperman van Lusaka (konsulent van die Geref. Gemeente, Enkeldoorn), open die vergadering en laat sing Ps. 43:3, 4. Almal word welkom geheet deur die Voorsitter insonderheid ds. Kruger (G.H. J.) en familie van die Laeveld, Transvaal, asook die deputate van Lusaka en Nkana, Noord-Rhodesië.
"Die Voorsitter gee ’n uiteensetting van die doel van hierdie Gemeentevergadering: Dat die Gemeente moet oorweeg of ons sal afstig tot ’n selfstandige Geref. Gemeente. Hy gee twee hoofredes vir hierdie gewigtige saak, nl. 1. ’n Gemeente in hierdie deel van Suid-Rhodesië het groot behoefte aan meerdere bearbeiding en bediening van Woord en Sakramente. Die uitbreiding van lidmatetal het byna verdriedubbel. 2. Vir een predikant het dit onmoontlik geword om die hele Suid-Rhodesië deeglik te bearbei.
Die eerste ampsdraers was: Ouderlinge: Wyk Bulawayo: br. Vermaak, br. P. J. Small; wyk Gwelo: br. J. H. van der Malen. Diakens: Wyk Bulawayo: br. Temple en br. Danie Venter. Wyk Que-Que en Gatooma: br. Steyn de Beer. Br. De Beer en Temple was nie teenwoordig op die vergadering nie en is gevolglik nie by dié geleentheid bevestig nie.
Administratiewe aangeleenthede het toe aandag geniet. Op die eerste kerkraadsgeleentheid is ’n tweetal gestel om as predikant beroep te word. Herhaalde beroepe is uitgebring sonder sukses en gevolglik is die gemeente gedurende die vakature bedien deur wyle di. J.C. van der Walt (Louis Trichardt) en G.B.S. (Rabbo) Pasch (Potgietersrust); dr. D. Kempff (Salisbury) en ds. G.H.J. Kruger (Laeveld, Transvaal). Ds. Krüger skryf sowat 10 jaar ná st bevestiging: "Met groot waardering en dankbaarheid word nog steeds deur die gemeente gewag gemaak van die werk van hierdie broeders ampsdraers."
Enkele maande later het die kerkraad verlof aan ds. Krüger toegestaan om van 25 April tot 6 Mei die Unie te besoek. Hy het as getroude man teruggekom en op 11 Mei 1955 is die eerste predikantsvrou in die gemeente verwelkom. In Desember 1955 het die pastoriepaar ’n gerieflike pastorie, deur die gemeente aangekoop in Gwelo, betrek. (Dit was die eerste en enigste gebou wat die gemeente tot op met die verskyning van die gedenkboek van 1964 besit het).
Dertig Tiranne
Die Dertig (Grieks: οι Τριάκοντα) is die tradisionele benaming vir 'n groep van 30 anti-demokratiese, Spartaans-gesinde Atheense burgers wat in 404 v.C. in Athene die mag na 'n rewolusie en 'n leierskapskrisis bekom het. Dit volg na die einde van die Peloponnesiese oorlog, wat 'n groot nederlaag vir Athene was.
Gereformeerde kerk Bulawayo
Geskiedenis tot 1964
Op die vergadering van die kerkraad op 23 Julie 1960 is ’n skrywe van die kerkraad Mafeking behandel waarin Bulawayo-gemeente genader is om lidmate van Francistown, Betsjoeanaland, onder sy sorg te neem. Van toe af was daar nege wyke, naamlik: Gwelo, Gatooma, Redcliffe, Bulawayo, Wankie, Fort Victoria, Nuanetsi, Enkeldoorn en Francistown, bedien met uitgangspunt Gwelo, met wyke tot ongeveer 400 myl (640 km) daarvandaan.
Dertig Tiranne
Die Dertig bekom die steun van 3000 oligargies-gesinde, ryk medeburgers, wie die enigste persone was wat in die tyd hul volle burgerregte behou het. Ander inwoners wat politieke regte gehad het, het dit verloor. Hierdie gebeur met die ooglopende goedkeuring van die Spartaanse besetters, in wie se belang sodanige owerheidsreëling was.
Gereformeerde kerk Bulawayo
Geskiedenis tot 1964
"Geweldige afstande, en gevolglike hoë reiskoste en daarby ’n gedurige wisseling in lidmatetal sowel as ’n goedbeplande aanval van witmiere op die plafon van die pastorie (is dit ondergronds of bogronds?), werk saam om die voortbestaan van die gemeente in finansiële opsig te bedreig," sou ds. Krüger later skryf. So is op 11 November 1961 207 omsendbriewe, met toestemming en in opdrag van die Klassis Trans-Limpopo aan al die gemeentes in die Gereformeerde kerkverband uitgestuur waarin die besonderse nood van die gemeente gemeld en ’n oproep om vrywillige steun uit die kerkverband gedoen is.
Dertig Tiranne
Met die hulp van die Spartaanse besettingstroepe voer hulle 'n skrikbewind in Athene uit. Hulle het veral gefokus op mense met demokratiese simpatieë, maar ook op die eiendom van sommige ryk Atheners en Metoike (inwoners van elders met regte), van wie daar meer as 1500 doodgemaak is.
Gereformeerde kerk Bulawayo
Geskiedenis tot 1964
Hierop het die gemeentes so gunstig gereageer dat die skriba-kassier, oudl. Van der Molen, op ’n kerkraadsvergadering van 28 Julie 1962 vir die eerste keer ná ’n lang tyd met blydskap kon rapporteer dat die gemeente ’n gunstige saldo in die bank gehad het. "Hierdie gulhartige gebaar van meelewing en praktiese openbaring van die kerkverband," skryf ds. Krüger, "sal altyd in dankbare herinnering van hierdie gemeente bly voortleef, en daarom voel ons ons gedronge om dit hier in besonder te vermeld."
Dertig Tiranne
Aanvanklik is Theramenes die leier van die Dertig, maar weens sy gematigdheid kom hy spoedig in konflik met Critias, wie 'n meer ongenaakbare benadering voorstaan. Hy veroordeel Theramenes ter dood in 'n skynverhoor en voer daarna ongestoord die bloedige onderdrukking van die demokrate verder uit. Reeds vroeg in 403 v.C. kom die Dertig tot 'n val, en kon die demokrasie in Athene herstel word, o.a. deur het optrede van Thrasybulus.
'n Aantal lede van die Dertig en hul simpatiseerders (Charmides) was gespreksgenote van Sokrates, wie onder andere sy afkeur aan die uiterstes van demokrasie bekendgemaak het. Sokrates word daardeur meer en meer verdag by die demokrate. Dit lei uiteindelik tot 'n hofsaak, veroordeling en teregstelling van Sokrates.
Salvador Allende
Salvador Allende (1908–1973) was 'n sosialistiese politikus en van 1970 tot sy dood die president van Chili. Allende pleeg in 1973 selfmoord en talle van sy ondersteuners word vermoor toe die weermag die regering oorgeneem. Hy is bekend as die eerste Marxistiese president om in 'n Latyns-Amerikaanse land deur 'n oop verkiesings aan bewind te kom. Sy niggie, Isabel Allende, is 'n bekende Spaanstalige skrywer.
Gereformeerde kerk Bulawayo
Geskiedenis tot 1964
Indertyd was die kerkraad: Ouderlinge G.S. Vermaak; J.P.A. Small; J.H. van der Molen; L. Schlebusch; F.C. Mienie; F.C. Pelser; C.F. Barnard; P.J. Meintjies; T.J. Kruger; Z.J.J. Prinsloo; J.H. Meyer; C.J.L. Els; H.A. Swart. Diakens M. Dreyer; S.W.P. Venter; R.J.P. Botes; W.C.S. de Beer; J.S. van Jaarsveld; J.C. van Tonder; Van Staden; W.J.W.T. Human; P.C. de Bruyn; J.H. de Wet Lombard; C.J. Lubbe; L. van der Mark; J.M.N. Meintjies; H.P. Prinsloo; J.M. van Heerden; J.A. Steyn; D.P. Swart; H.P.J. Kruger; F.C. Arnoldi; J.Eloff; L.S. Koekemoer en wyle (teen 1964) diaken P.A. Pelser, wat op jeugdige leef tyd verdrink het in ’n poging om sy eggenote en jongste seuntjie te red.
Howard Marion-Crawford
Howard Marion-Crawford (17 Januarie 1914 – 24 November 1969) was 'n Engelse akteur. Hy was bekend vir sy rolle in die rolprente Lawrence of Arabia (1962), The Face of Fu Manchu (1965), The Vengeance of Fu Manchu (1967), en Sax Rohmer's The Castle of Fu Manchu (1969).
Salvador Allende
Beknopte biografie
Salvador Guillermo Allende Gossens is op 26 Junie 1908 in Santiago de Chile in Chili gebore.
Gereformeerde kerk Bulawayo
Geskiedenis tot 1964
Ds. Krüger sluit die hoofstuk in die gedenkboek oor Bulawayo soos volg af: "Kyk ons terug, voel ons ons klein en gering teenoor so ’n liefde, so ’n versorging en die goedheid van die Here, maar tegelykertyd vervul dit ons met aanbidding en besiel dit ons tot wederliefde. Kyk ons vorentoe, dan rig ons ons oog op die Leidsman en Voleinder van die geloof, Jesus Christus, in die vaste oortuiging, dat Hy wat die werk begin het, dit ook sal voltooi. Hy verlaat nie die werke van sy hande nie en wil ook hierdie klein gemeentetjie gebruik om sy lig te versprei en sy Raadsplan te dien. Tot hiertoe het God ons gehelp. Aan Hom al die eer."
En ds. J.H. van Wyk van Salisbury, die samesteller, voeg by: "Sedert 1954 was Bulawayo nog nie een keer vakant nie en lewer ds. H.J. Krüger vir tien jaar onafgebroke diens – die langste termyn vir enige predikant in Rhodesië."
Salvador Allende
Beknopte biografie
As president het Allende 'n beleid van nasionalisering en kollektivisering nagevolg. As gevolg hiervan ontstaan 'n toenemend gespanne verhouding tussen hom en die Chileense regering.
Op 11 September 1973 voer generaal Augusto Pinochet, met ondersteuning van die CIA, 'n staatsgreep in Chili uit. Terwyl troepe die La Moneda-paleis omring, lewer hy sy laaste toespraak en onderneem om nie te bedank nie. Later dieselfde dag skiet hy homself met 'n AK-47.
Ná Allende se afsetting weier Augusto Pinochet om die mag aan die burgerlike regering terug te handig. Chili is vervolgens van 1973 tot 1990 deur 'n militêre junta regeer. Duisende van Allende se ondersteuners en andersdenkendes is in die tydperk vermoor.
Canet-en-Roussillon
Canet-en-Roussillon is ’n dorp in die Franse département Pyrénées-Orientales en die gewes Languedoc-Roussillon met ’n oppervlakte van 22,39 vierkante kilometer en 12436 inwoners (2013). Sy inwoners word in Frans Canétois genoem.
Diapsida
Diapsida, of die diapsides ("met twee boë"), is ’n groep tetrapodes wat sowat 300 miljoen jaar gelede tydens die Laat Karboon-periode twee gate aan die kant van hul skedel by die slape ontwikkel het. Dit het die hegting van groter, sterker kaakspiere moontlik gemaak en diapsides in staat gestel om hul mond groter oop te maak.
Lewende diapsides is baie uiteenlopend en sluit in alle krokodille, akkedisse, slange, tuataras en voëls. Hoewel sommige terapsides óf een gat verloor het (akkedisse) óf albei (slange), of ’n heel ander skedel ontwikkel het (voëls), word hulle steeds as diapsides geklassifiseer vanweë hul stamboom. Minstens 7 925 spesies diapside-reptiele bestaan vandag in omgewings dwarsoor die aarde (byna 18 000 wanneer voëls ingesluit word).
Kladogram
Hier onder is ’n kladogram volgens Bickelmann et al. en Reisz et al. wat die verwantskap tussen die grootste groepe diapsides wys.
Elyse Knox
Elyse Knox (14 Desember 1917 – 16 Februarie 2012) was 'n Amerikaanse aktrise. Sy was bekend vir haar rolle in die rolprente Sheriff of Tombstone (1941), The Mummy's Tomb (1942), A Wave, a WAC and a Marine (1944), en Joe Palooka in The Counterpunch (1949).